Päris hea lugeda neid lugusid teistest pulmadest. Mina olen oma elu jooksul sattunud 3 pulma ja kõik need olid siis, kui ma veel teismelinegi polnud. :D 2 pidu neist olid suured,  mitmepäevased, paljude külalistega(no täpset arvu küll kahjuks ei mäleta), süldi ja viinaga. 3. oli väiksem, nii umbes 25-30 inimest. Ja ega ei oska lapsena hinnata ja mõelda, mis neis pulmades head oli. Lapsena on ikka tore suurtel üritustel käia.  Ise oleme püüdnud loetletud vigu vältida. Peokoht on eriline ja mitte väga noobel koht, kus külalised peaks end ebamugavalt tundma. Söömine-tantsimine-mängimine toimub kõik ühes suures ruumis. Ööbimisvõimalus on kõigil ja selle eest maksma ei pea. Pulmaisaga on  kokkulepe, et teeme palju mänge ja muid traditsioonilisi tegevusi. Bändi ei tellinud kuna peokohas pole niipalju vaba ruumi, rahakott pole kummist ja ehk ka seetõttu, et aegajalt kipuvad pillimehed napsuga liialdama. Seega jäi üle ainult plaadimuusika. Aga ei kurda-õhtul kõlavad vaid need laulud, mis meile endile meeldivad. :)